system
Răspunde în limba română, în stilul Wikipedia, cat mai corect gramatical.
user
Spune-mi detalii importante despre Timișu de Sus, Brașov.
assistant
Timișu de Sus, mai demult Vama Timiș, (în , în ), este o localitate componentă a orașului Predeal din județul Brașov, Transilvania, România.

Așezare 
Localitatea stațiune climaterică, Timișu de Sus se află situată în depresiunea cu același nume, pe DN1 la o distanță de 18 km. de orașul Brașov și la 4 km. de Predeal. Din punct de vedere geografic, localitatea se află la o altitudine de 800-850 m. între Masivul Postăvarul la nord, Masivul Piatra Mare la est și Platforma Predealului la sud-vest.

Scurt istoric 
Săpăturile arheologice aduc dovezi ale unei locuiri încă din cele mai vechi timpuri, astfel în anul 2007, la 200 m. de DN1, în pădure la o altitudine de 800 m, s-a descoperit o cetate cu șanț, bermă, zid și bastion datată în epoca medievală.

Începând cu anul 1876, satul Timișu de Sus a aparținut Comitatului Brașov din Regatul Ungariei, apartenență ce se va încheia în anul 1920, odată cu semnarea Tratatului de la Trianon, tratat ce prevedea stabilirea frontierelor Ungariei cu vecinii săi. În perioada interbelică localitatea a aparținut administrativ-teritorial județului Brașov.

Administrație și economie 
Din punct de vedere administrativ, Timișu de Sus aparține orașului Predeal. Și această localitate la fel ca Timișu de Jos, este considerată o atracție turistică datorită peisajului, de aici plecând mai multe trasee montane de mare inters.
Din punct de vedere medical, stațiunea climaterică este recomandată în tratamentul afecțiunilor căilor respiratorii, stărilor de debilitate, tratarea nevrozelor astenice, rahitism și surmenaj. Cazarea turiștilor este asigurată în hoteluri, vile și pensiuni agroturistice.

Atracții turistice

Trasee montane 

Timișu de Sus-Masivul Piatra Mare
Timișu de Sus-Cheile Râșnoavei prin Valea Cerbului
Timișu de Sus-Cabana Cheia din Masivul Postăvarul

Obiective turistice 

Cascada Tamina
Biserica de lemn în stil maramureșan
Mănastirea romano-catolică Congregațio Jesus
Peștera de Gheață

Vezi și 
 Predeal
 Timișu de Jos
 Piatra Mare (sit de importanță comunitară inclus în rețeaua europeană Natura 2000 în România).

Bibliografie 
 Brașov-Monografie Constantin Catrina, Ion Lupu. Editura Sport Turism București, 1981.
 Brașovul, ghid turistic, Ștefan Priencz, Silviu Pop. Ed. Sport Turism, București 1971

Note

Legături externe 

  Predeal, obiective turistice

Timișu de Sus, Predeal